# Ferrovum myxofaciens

Ferrovum myxofaciens és un betaproteobacteri oxidador de ferro que viu en ambients àcids i a baixes temperatures, com ara les fonts de drenatge àcid de roques. És un acidòfil aeròbic, quimiolitotòtrof que es nodreix només d'oxidar el ferro ferrós. L'espècimen tipus (únic membre representatiu de l'ordre Ferrovales) va ser descrit en una font d'aigua àcida en una mina de coure abandonada a Gal·les. A la península Ibèrica, F. myxofaciens ha estat descrit en diversos llacs artificials de la faixa pirítica ibèrica, que tenen un pH molt baix, com ara la pedrera inundada de la mina de Peña del Hierro, a la conca minera de Riotinto–Nerva, amb un pH inferior a 2,4 o a la mina de Cueva de la Mora.
Una possible aplicació biotecnològica de Ferrovum myxofaciens podria ser per a combatre l'eutrofització de les aigües amb el nitrogen present en les aigües residuals. El procés que es coneix com a Feammox acobla l'oxidació anaeròbica de l'amoníac amb la reducció del ferro i permet obtenir, com a producte final nitrogen (N$_2$), nitrit (NO$_2$$^−$) o nitrat (NO$_3$$^−$).

## Referències

* ↑ Moya-Beltrán, Ana; Cárdenas, Juan Pablo; Covarrubias, Paulo C.; Issotta, Francisco; Ossandon, Francisco J. «Draft Genome Sequence of the Nominated Type Strain of “Ferrovum myxofaciens,” an Acidophilic, Iron-Oxidizing Betaproteobacterium» (en anglès). Genome Announcements, 2, 4, 21-08-2014, pàg. e00834–14. DOI: 10.1128/genomeA.00834-14. ISSN: 2169-8287. PMC: 4153492. PMID: 25146142 [Consulta: 16 març 2024].
* ↑ Kay, Catherine M.; Rowe, Owen F.; Rocchetti, Laura et al. «Evolution of Microbial “Streamer” Growths in an Acidic, Metal-Contaminated Stream Draining an Abandoned Underground Copper Mine» (pdf) (en anglès). Life, 3, 2013, pàg. 189-210. DOI: 10.3390/life3010189 [Consulta: 16 març 2024].
* ↑ Johnson, D. Barrie; Hallberg, Kevin B.; Hedrich, Sabrina «Uncovering a Microbial Enigma: Isolation and Characterization of the Streamer-Generating, Iron-Oxidizing, Acidophilic Bacterium “Ferrovum myxofaciens”» (en anglès). Applied and Environmental Microbiology, 80, 2, 01-01-2014, pàg. 672–680. DOI: 10.1128/AEM.03230-13. ISSN: 0099-2240. PMC: 3911105. PMID: 24242243 [Consulta: 16 març 2024].
* ↑ Grettenberger, Christen L.; Rench, Rebecca L. Mccauley; Gruen, Danielle S. et al. «Microbial population structure in a stratified, acidic pit lake in the Iberian Pyrite Belt» (en anglès). Geomicrobiology Journal, 37, 7, 2020, pàg. 623-634. DOI: 10.1080/01490451.2020.1751748 [Consulta: 16 març 2024].
* ↑ Ayala-Muñoz, Diana; Macalady, Jennifer L.; Sánchez-España, Javier; Falagán, Carmen; Couradeau, Estelle «Microbial carbon, sulfur, iron, and nitrogen cycling linked to the potential remediation of a meromictic acidic pit lake» (en anglès). The ISME Journal, 16, 12, 01-12-2022, pàg. 2666–2679. DOI: 10.1038/s41396-022-01320-w. ISSN: 1751-7362. PMC: 9666448. PMID: 36123522 [Consulta: 16 març 2024].
* ↑ Rodríguez, Carolina; Cisternas, Jaime; Serrano, Jennyfer; Leiva, Eduardo «Nitrogen Removal by an Anaerobic Iron-Dependent Ammonium Oxidation (Feammox) Enrichment: Potential for Wastewater Treatment» (en anglès). Water, 13, 23, 01-01-2021, pàg. 3462. DOI: 10.3390/w13233462. ISSN: 2073-4441 [Consulta: 16 març 2024].